Microsoft a anunțat când va fi lansat noul Xbox. Clipul de prezentare îl aduce în prim-plan pe actorul Daniel Kaluuya.
Microsoft a pornit campania "Power your dreams". Actorul care a apărut în Black Panther, Daniel Kaluuya, este starul reclamei. Xbox Series X și Series S vor fi lansate pe 10 noiembrie.
Microsoft vine cu o veste bună pentru fanii săi și este gata să lanseze noul Xbox. Campania "Power Your Dreams" va lua startul oficial în timpul unui meci de fotbal american din acest weekend.Până atunci, compania fondată Bill Gates a publicat un clip care îl are în prim-plan pe actorul Daniel Kaluuya. Este celebru din filmele Black Panther sau Get Out. Pentru cel din urmă, a fost nominalizat la Oscar în 2017.În clipul postat de Microsoft, personajul lui Kaluuya ajunge într-o lume cu personajele din jocurile de pe Xbox. O lume care aduce aminte de filmul Inception. E modul prin care Microsoft încearcă să-i facă pe gameri să uite că în noiembrie va fi lansat și Playstation 5.